Ο **Ρεμί Καμπελά** είναι ένας Γάλλος ποδοσφαιριστής γεννημένος στις 8 Μαρτίου 1990 στο Αζαξιό.

Αγωνιζόμενος στη θέση του μέσου, ξεκίνησε την επαγγελματική του καριέρα από τη Μονπελιέ ΣΚ το 2009. Το 2010, δόθηκξε δανεικός για μία σεζόν στην ΑΚ Αρλ-Αβινιόν, η οποία μόλις είχε ανέβει στη Λιγκ 1.

Ο Ρεμί Καμπελά μετρά δύο τίτλους στην τροπαιοθήκη του, έναν τίτλο πρωταθλητή Γαλλίας που κατέκτησε το 2012 και μια νίκη στο Κύπελλο Γκαμπαρντελά το 2009.

Βιογραφία
---------

Ο Ρεμί Καμπελά γεννήθηκε στις 8 Μαρτίου 1990 στο Αζαξιό από μια Κορσικανή μητέρα και έναν Ιταλό πατέρα. Τρίτο παιδί μιας τετράτεκνης οικογένειας, μεγάλωσε στη γειτονιά των *Ω-ντε-Μποντιτσιόνε* στο Αζαξιό και ξεκίνησε το ποδόσφαιρο στην ηλικία των τριών ετών από την ΑΚ Αζαξιό, ενώ στη συνέχεια αγωνίστηκε στην Γκαζελέκ Αζαξιό, προτού κάνει ένα σύντομο πέρασμα από την *Afa FA* και στη συνέχεια επιστρέψει στην Γκαζελέ, όπου και παρέμεινε μέχρι τα 14 του.

### Συλλογική Καριέρα

Ενώ είχε ήδη προσελκύσει το ενδιαφέρον πολλών ομάδων, εγκαταλείπει την Κορσική το 2004 για να ενταχθεί στις ακαδημίες της Μονπελιέ ΣΚ. Θα αγωνιστεί διαδοχικά με τις ηλικιακές κατηγορίες U-14, U-15, U-16, U-18 του συλλόγου και στη συνέχεια με τις ρεζέρβες του στην CFA, προπονούμενος ταυτόχρονα ανά τακτά χρονικά διαστήματα με την πρώτη ομάδα.

Στις 9 Μαΐου 2009, κατακτά στο Σταντ ντε Φρανς το Κύπελλο Γκαμπαρντελά απέναντι στην ΦΚ Ναντ, πετυχαίνοντας το δεύτερο τέρμα της ομάδας του.

Τον Ιούλιο του 2009, έγινε επαγγελαμτίας υπογράφοντας τριετές συμβόλαιο συνεργασίας με τον σύλλογο. Πάραυτα, ένας σοβαρός τραυματισμ΄ςο στη διάρκεια προπόνησης τον Σεπτέμβριο, τον υποχρέωσε να υποβληθεί σε χειρουργική επέμβαση στον εμπρόσθιο χιαστό του δεξιού του γονάτου, χάνοντας έτσι την ευκαιρία να κάνει το επίσημο ντεμπούτο του και να παραμείνει, ως αποτέλεσμα, εκτός αγωνιστικών χώρων για διάστημα πολλών μηνών.

Θα εμφανιστεί για πρώτη φορά στον πάγκο της ομάδας του για αγώνα της Λιγκ 1, στις 10 Απριλίου 2010, στο Σταντ Λεόν-Μπολέ, σε έναν αγώνα με αντίπαλο τη Λε Μαν ΟΚ κάτι που θα επαναληφθεί άλλες δύο φορές, χωρίς ωστόσο να αγωνιστεί, προτού ανανεώσει το συμβόλαιό του με τη Μονπελιέ ΣΚ έως το 2014.

Τον Ιούλιο του 2010, θα πάει ως δανεικός για ένα χρόνο, στην νεοφώτιστη στην Λιγκ 1, ΑΚ Αρλ-Αβινιόν. Πάραυτα, όπως και την προηγούμενη σεζόν, τραυματίστηκε και πάλι, αυτή τη φορά με ένα σκίσιμο στον δεξιό τετρακέφαλο.

Έτσι, θα πραγματοποιήσει το ντεμπούτο του στη Λιγκ 1 μόλις στις 4 Δεκεμβρίου 2010, στο Παρκ ντε Σπορ της Αβινιόν, στη διάρκεια ενός αγώνα με αντίπαλο την ΑΣ Νανσί-Λωρραίνη, ενώ στη συνέχεια θα γνωρίσει την πρώτη του συμμετοχή ως βασικός στις 22 Δεκεμβρίου 2010 απέναντι στην ΟΖΚ Νις και θα πετύχει το πρώτο του τέρμα στις 12 Μαρτίου 2011 απέναντι στην ΦΚ Λοριάν. Αφού αγωνίστηκε σε 18 αγώνες στους οποίους πέτυχε συνολικά 3 τέρματα, επέστρεψε στη Μονπελιέ ΣΚ.

Πραγματοποίησε το ντεμπούτο του ως βασικός με την ομάδα του στη Λιγκ 1, στις 6 Αυγούστου 2011, στο Σταντ ντε λα Μοσσόν απέναντι στην ΑΖ Οσέρ, ενώ πέτυχε το πρώτο του τέρμα στη Λιγκ 1 με την ομάδα του στη γενέτειρά του, απέναντι στην ΑΚ Αζαξιό, στις 21 Σεπτεμβρίου 2011 στο Σταντ Φρανσουά-Κοτί. Στις 8 Ιανουαρίου 2012, πετυχαίνει για πρώτη φορά στην καριέρα του δύο γκολ σε έναν αγώνα με την επαγγελματική ομάδα στον αγώνα του Κυπέλλου Γαλλίας απέναντι στην ΑΣ Πρι-λε-Μεζιέρ στο στάδιο του Πετί-Μπουά του Σαρλεβίλ-Μεζιέρ.

Στις 24 Ιανουαρίου 2012, θα ανανεώσει το συμβόλαιό του με τη Μονπελιέ για άλλα δύο χρόνια, ως το 2016 και στη συνέχεια θα κερδίσει το βραβείο της UNFP για τον καλύτερο νέο παίκτη της σεζόν 2011-2012 της Λιγκ 1 στις 28 Απριλίου 2012. Στις 20 Μαΐου 2012, θα αναδειχτεί πρωταθλτηής Γαλλίας, έχοντας αγωνιστεί σε 29 αγώνες και έχοντυας πετύχει τρία τέρματα στη διάρκεια της σεζόν και έχοντας ταυτόχρονα αγωνιστεί σε τέσσερεις αγώνες για το Κύπελλο Γαλλίας, όπου πέτυχε τρία τέρματα και έναν αγώνα στο Λιγκ Κπα Γαλλίας.

Η νέα σεζόν ξεκίνησε με το Σούπερ Καπ Γαλλίας απέναντι στην Ολιμπίκ Λυών, στις 28 Ιουλίου 2012 στη Red Bull Arena, η οποία βρίσκεται στο Χάρισον, κοντά στη Νέα Υόρκη. Ο αγώνας τελειώνει με ισσοπαλία 1-1- ανάμεσα στις δύο ομάδες, και οι *Montpellierains* θα ηττηθούν στη διαδικαία των πέναλτι. Ο Ρεμί Καμπελά θα πετύχει το πρώτο του τέρμα για τη νέα αγωνιστική σεζόν 2012-2013 της Λιγκ 1, σε μια εκτός έδρας αναμέτρηση με τη Σοσό Μονμπελιάρ, την 1η Σεπτεμβρίου 2012.

### Διεθνής Καριέρα

#### Εθνική Ελπίδων Γαλλίας

Στις 8 Φεβρουαρίου 2011, στο Σταντ Γκαστόν Πετί του Σατορού, θα σημειώσει την πρώτη του συμμετοχή με την Εθνική Ελπίδων της Γαλλίας, σε ένα φιλικό αγώνα απέναντι στη Σλοβακία και στη συνέχεια την πρώτη του συμμετοχή ως βασικός στις 2 Ιουνίου 2011, στο Σταντ Ρομπέρ Ντιοσόν της Ρουέν απέναντι στη Σερβία, ενώ θα πετύχει το πρώτο του τέρμα με αντίπαλο την Ουκρανία στις 5 Ιουνίου 2011, στο Στάδιο Βαλερί Λομπανόσφσκι του Κίεβου.

Θα πραγματοποιήσει το ντεμπούτο του στα προκριματικά του Euro 2013 με μια νίκη επί της Λεττονίας (3-0), στις 2 Σεπτεμβρίου 2011, στο Στάδιο Σκόντο της Ρίγας και θα πετύχει το πρώτο του τέρμα στη διάρκεια αυτής της προκριματικής φάσης στις 10 Νοεμβρίου 2011, στο Σταντ ντε λα Μποζουάρ απέναντι στη Ρουμανία.
Τελικά οι Ελπίδες της Γαλλίας θα καταλάβουν την πρώτη θέση του ομίλου τους στην προκριματική φάση με επτά νίκες και μία ήττα, με τον Ρεμί να πετυχαίνει δύο γκολ και να δίνει δύο ασίστ συνολικά.

#### Εθνική Κορσικής

Η Κορσική δεν είναι μέλος της FIFA καθώς δεν διαθέτει αυτόνομη ομοσπονδία, και ως αποτέλεσμα δεν αγωνίζεται σε διεθνείς διοργανώσεις.
Στις 6 Ιουνίου 2009, στο Αζαξιό, ο Καμπελά αγωνίστηκε με την Εθνική Κορσικής απέναντι στο Κονγκό.

Στατιστικά και τίτλοι
---------------------

Το 2009, κατέκτησε το Κύπελλο Γκαμπαρντελά και υπέγραψε την ίδια χρονιά το πρώτο του επαγγελματικό συμβόλαιο. Θύμα ενός σοβαρού τραυματισμού, θα αναγκαστεί να περιμένει μέχρι τον Ιανουάριο του 2011, κι ενώ αγωνιζόταν στην ΑΚ Αρλ-Αβινιόν, για να αγωνιστεί ως βασικός με μια ομάδα της Λιγκ 1. Στις 20 Μαΐου 2012, κι ενώ είχε επιστρέψει στο Μονπελιέ ύστερα από τον δανεισμό του στην Αρλ, θα κατακτήσει τον τίτλο του πρωταθλητή Γαλλίας με τη Μονπελιέ ΣΚ.

Παραπομπές
----------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρεμί Καμπελά** |

1. ↑  Actufoot.34 n°39, publié en décembre 2008
2. 1 2  Fiche de Rémy Cabella Αρχειοθετήθηκε 2012-05-27 στο Wayback Machine. sur fff.fr, consulté le 17 janvier 2012
3. ↑  Bilan CFA MHSC 2008/2009 Αρχειοθετήθηκε 2013-06-30 at Archive.is, sur webmhsc.com, publié le 7 juin 2009
4. ↑  Corse-Matin, publié le 5 juillet 2009
5. ↑  Les jeunes Pailladins remportent la Coupe Gambardella ! Αρχειοθετήθηκε 2010-08-22 στο Wayback Machine. sur mhscfoot.com, publié le 9 mai 2009
6. ↑  Saihi et Yanga-Mbiwa prolongent, Cabella passe Pro Αρχειοθετήθηκε 2010-01-04 στο Wayback Machine. sur mhscfoot.com, publié le 2 juin 2009
7. ↑  Montpellier : Cabella blessé à un genou Αρχειοθετήθηκε 2014-05-25 στο Wayback Machine. sur footrends.com, consulté le 17 janvier 2011
8. ↑  Le Mans - MHSC : Sans Dernis, avec Cabella Αρχειοθετήθηκε 2013-06-30 at Archive.is, sur webmhsc.com, publié le 10 avril 2010
9. ↑  Les échéances des contrats Αρχειοθετήθηκε 2013-06-30 at Archive.is, sur webmhsc.com, publié le 22 mai 2010
10. ↑  Rémy Cabella prêté à Arles-Avignon, sur goal.com, publié le 12 juillet 2010
11. ↑  Rémy Cabella manquera le début de saison Αρχειοθετήθηκε 2013-06-29 at Archive.is, sur laprovence.com, publié le 22 juillet 2010
12. ↑  Arles-Avignon 1-1 Nancy le 4 décembre 2010 Αρχειοθετήθηκε 2011-05-25 στο Wayback Machine. sur lfp.fr
13. ↑  Arles-Avignon 0-0 Nice le 22 décembre 2010 Αρχειοθετήθηκε 2011-01-22 στο Wayback Machine. sur lfp.fr
14. ↑  Arles-Avignon 3-3 Lorient le 12 mars 2011 Αρχειοθετήθηκε 2016-01-24 στο Wayback Machine. sur lfp.fr
15. ↑  Montpellier 3-1 Auxerre le 6 août 2011 Αρχειοθετήθηκε 2011-08-13 στο Wayback Machine. sur lfp.fr
16. ↑  Ajaccio 1-3 Montpellier le 21 septembre 2011 Αρχειοθετήθηκε 2011-09-26 στο Wayback Machine. sur lfp.fr
17. ↑  Prix-les-Mézières 0-4 MHSC Αρχειοθετήθηκε 2012-02-11 στο Wayback Machine. sur mhscfoot.com, publié le 8 janvier 2012
18. ↑  Rémy Cabella prolonge jusqu'en 2016 Αρχειοθετήθηκε 2012-07-19 στο Wayback Machine. sur mhscfoot.com, publié le 24 janvier 2012
19. ↑  Rémy Cabella nommé pour le Trophée UNFP du meilleur espoir de Ligue 1 Αρχειοθετήθηκε 2012-04-30 στο Wayback Machine. publié le 28 avril 2012
20. ↑  Montpellier au panthéon Αρχειοθετήθηκε 2016-03-09 στο Wayback Machine. sur lequipe.fr, publié le 21 mai 2012
21. ↑  France Espoirs - Slovaquie Espoirs Αρχειοθετήθηκε 2012-06-04 στο Wayback Machine. sur fff.fr, publié le 8 février 2011
22. ↑  France Espoirs - Serbie Espoirs Αρχειοθετήθηκε 2012-05-27 στο Wayback Machine. sur fff.fr, publié le 2 juin 2011
23. ↑  Ukraine Espoirs - France Espoirs Αρχειοθετήθηκε 2012-05-27 στο Wayback Machine. sur fff.fr, publié le 5 juin 2011
24. ↑  Lettonie Espoirs - France Espoirs Αρχειοθετήθηκε 2013-01-27 στο Wayback Machine. sur fff.fr, publié le 2 septembre 2011
25. ↑  France Espoirs - Roumanie Espoirs Αρχειοθετήθηκε 2013-01-27 στο Wayback Machine. sur fff.fr, publié le 10 novembre 2011
26. ↑  Corse - Congo, sur dailymotion.com, mis en ligne le 6 juin 2009

|  |  |  |  |  |
| --- | --- | --- | --- | --- |
| 

| π • σ • ε
**Εθνική Γαλλίας – Μουντιάλ 2014** |
| --- |
|  |
|  | 
* 1 Γιορίς Αρχηγός Τερματοφύλακας
* 2 Ντεμπυσί
* 3 Εβρά
* 4 Βαράν
* 5 Σακό
* 6 Καμπάιγ
* 7 Καμπελά
* 8 Βαλμπουενά
* 9 Ζιρού
* 10 Μπενζεμά
* 11 Γκριεζμάν
* 12 Μαβουμπά
* 13 Μανγκαλά
* 14 Ματουιντί
* 15 Σανιά
* 16 Ρουφιέ Τερματοφύλακας
* 17 Ντίνι
* 18 Σισοκό
* 19 Πογκμπά
* 20 Ρεμί
* 21 Κοσιελνί
* 22 Σναϊντερλέν
* 23 Λαντρό Τερματοφύλακας
* Προπονητής: Ντεσάν
 |

 |